01976R0300 — DA — 01.01.2019 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:





Berigtiget ved:









▼B

RÅDETS FORORDNING (EKSF, EØF, EURATOM) Nr. 300/76

af 9. februar 1976

om fastsættelse af de berettigede kategorier og af betingelserne for ydelse af tillæg samt satserne herfor, til tjenestemænd, som skal udføre deres arbejde i skifteholdstjeneste







Artikel 1

1. ►M16 Tjenestemænd,

— hvis vederlag afholdes over forsknings- og investeringsbudgettet, og som gør tjeneste ved et anlæg under Det Fælles Forskningscenter eller udøver virksomhed i tilknytning hertil, eller

— hvis vederlag afholdes over driftsbevillingerne, og som gør tjeneste i en serviceafdeling for informations- og kommunikationsteknologi (ikt), en sikkerhedsafdeling, en anden tjeneste med sikkerhedsfunktioner, en telefoncentral/informationstjeneste, en reception, en afdeling, der understøtter operationer under den fælles udenrigs- og sikkerhedspolitik (FUSP)/den europæiske sikkerheds- og forsvarspolitik (EFSP) eller nød- og krisekoordineringsarrangementer, eller som er beskæftiget med driften eller overvågningen af tekniske installationer,

og som i overensstemmelse med artikel 56a i vedtægten udfører sit arbejde i skifteholdstjeneste, har ret til et tillæg på: ◄

— ►M23 420,64 EUR ◄ , — når han arbejder i en tjenestegren med to skiftehold, bortset fra lørdag, søndag og helligdage;

▼M9

— ►M23 634,89 EUR ◄ , — når han arbejder i en tjenestegren med to skiftehold, hvoraf det ene er et nathold, herunder også lørdag, søndag og helligdage;

▼B

— ►M23 694,17 EUR ◄ , — når han arbejder i en tjenestegren med døgndrift, bortset fra lørdag, søndag og helligdage;

— ►M23 946,38 EUR ◄ , — når han arbejder i skifteholdstjeneste uden afbrydelse.

Dette tillæg multipliceres med den justeringskoefficient, der gælder for tjenestemandens vederlag.

2. Såfremt skifteholdstjenesten ikke udøves i hele måneder, er det beløb, der skal udbetales, lig med en tredivtedel af det pågældende tillæg, for hver dag, hvor denne tjeneste udøves. ►M16 ————— ◄

3. Den tjenestemand, som godtgør, at han på grund af sygdom, ulykke, afbrydelse af anlæggets drift eller orlov for at gennemgå efteruddannelseskurser i en periode på højest en måned har været forhindret i at udøve skifteholdstjeneste, eller som er på årlig ferie, bevarer retten til tillæg. Såfremt den pågældende hindring strækker sig ud over en måned, bortfalder retten til tillæg ved udgangen af denne måned og indtil arbejdet genoptages.

▼C1

Artikel 2

Den tjenestemand, der har krav på udbetaling af det i artikel 1 fastsatte tillæg, kan kun modtage den i artikel 56c i vedtægten omhandlede godtgørelse for særligt belastende arbejde med indtil et maksimum af 600 point, der bestemmes i overensstemmelse med forordning (EF, Euratom) nr. 858/2004 ( 1 ).

Artikel 3

Denne forordning gælder tilsvarende for midlertidigt ansatte, hjælpeansatte og kontraktansatte.

▼B

Artikel 4

Artikel 1 og artikel 4, andet afsnit, i Rådets forordning (Euratom) nr. 1371/72 af 27. juni 1972 om fastlæggelse af betingelserne for ydelse af tillæg samt satserne herfor, til tjenestemænd og øvrige ansatte, hvis vederlag afholdes over forsknings- og investeringsbudgettet, og som gør tjeneste ved et anlæg under Det fælles Forskningscenter, eller som udøver virksomhed i tilknytning hertil, for visse tjenesteydelser af særlig art ( 2 ), ophæves.

Artikel 5

Denne forordning træder i kraft dagen efter offentliggørelsen i De Europæiske Fællesskabers Tidende.

Den finder anvendelse fra den 1. februar 1976.

Denne forordning er bindende i alle enkeltheder og gælder umiddelbart i hver medlemsstat.